Мальта Европанан Азия һәм Африкаға илткән диңгеҙ юлдарының үҙәгендә ята һәм элек-электән баҫынсыларҙы үҙенә йәлеп итә. Б. э.т. VIII быуатта Мальтаны финикийҙар һәм улар менән бер үк ваҡытта тиерлек гректар үҙләштерә башлайҙар. Б. э. т. IV быуаттан алып XIII быуатҡа тиклем уны алмашлап, бер-бер артлы, карфагендар, римляндар, сүриәләр, ғәрәптәр, нормандар, испандар баҫып алалар.